A Törvényszék elnökének 2017. november 29‑i végzése – Ferrovial és társai kontra Bizottság
(T‑252/15. R. sz. ügy)
„Ideiglenes intézkedés iránti kérelem – A spanyol adójogszabályokban előírt támogatási program – A spanyol vállalkozások számára a külföldi vállalkozásokban való részesedésszerzésből eredő üzleti és cégértékre alkalmazott amortizációt lehetővé tevő társasági adójogi rendelkezés – Új közigazgatási értelmezés – A külföldi holdingtársaságokban való közvetlen részesedésszerzések rendszerének belefoglalása – A végrehajtás felfüggesztése iránti kérelem – A sürgősség hiánya”
1.      Ideiglenes intézkedés iránti kérelem – A végrehajtás felfüggesztése – Ideiglenes intézkedések – Az elrendelés feltételei – Fumus boni juris – Sürgősség – Súlyos és helyrehozhatatlan kár – Kumulatív jelleg – Az ügyben szereplő érdekek összességének mérlegelése – A vizsgálat sorrendje és módja – Az ideiglenes intézkedésről határozó bíró mérlegelési jogköre
(EUMSZ 256. cikk, (1) bekezdés, EUMSZ 278. cikk és EUMSZ 279. cikk; a Törvényszék eljárási szabályzata, 156. cikk, (4) bekezdés)
(lásd: 8., 10., 11. pont)
2.      Ideiglenes intézkedés iránti kérelem – A végrehajtás felfüggesztése – Ideiglenes intézkedések – Az elrendelés feltételei – Sürgősség – Súlyos és helyrehozhatatlan kár – Bizonyítási teher
(EUMSZ 278. cikk és EUMSZ 279. cikk; a Törvényszék eljárási szabályzata, 156. cikk, (4) bekezdés)
(lásd: 14. pont)
3.      Ideiglenes intézkedés iránti kérelem – A végrehajtás felfüggesztése – Az elrendelés feltételei – Sürgősség – Súlyos és helyrehozhatatlan kár – A kárnak nem a megtámadott határozatban rejlő oka – A sürgősség hiánya
(EUMSZ 278. cikk; a Törvényszék eljárási szabályzata, 156. cikk, (4) bekezdés)
(lásd: 15–21. pont)
Tárgy
Az EUMSZ 278. cikkre és az EUMSZ 279. cikkre alapított, a Spanyolország által végrehajtott SA.35550 (13/C) (korábbi 13/NN) számú állami támogatásról […] – Külföldi vállalkozásban való részesedésszerzés esetén az üzleti vagy cégértékre alkalmazott adózási amortizációra vonatkozó program – szóló, 2014. október 15‑i (EU) 2015/314 bizottsági határozat (HL 2015. L 58., 38. o.) végrehajtásának felfüggesztése iránti kérelem.
A végzés rendelkező része
1)
A Törvényszék elnöke az ideiglenes intézkedés iránti kérelmet elutasítja.
2)
A Törvényszék elnöke a költségekről jelenleg nem határoz.